
                                     Dokument parlamentar

V E N D I M

Nr. 03/2023

PËR SHPALLJEN E VAKANCËS SË KOMISIONERIT PËR MBROJTJEN NGA DISKRIMINIMI

Në mbështetje të nenit 23 të ligjit nr. 10 221, datë 4.2.2010, “Për mbrojtjen nga diskriminimi”, i ndryshuar si dhe të nenit 111 të Rregullores së Kuvendit,

KOMISIONI PËR ÇËSHTJET LIGJORE, ADMINISTRATËN PUBLIKE DHE TË DREJTAT E NJERIUT

V E N D O S I:

I. Shpalljen e vakancës së Komisionerit për Mbrojtjen nga Diskriminimi.

II. Ftohen për paraqitjen e kandidaturave për Komisioner për Mbrojtjen nga Diskriminimi, individët që:

a) kanë cilësi të larta morale e veprimtari të shquar në komunitet;

b) kanë një diplomë universitare; 

c) kanë njohuri dhe veprimtari të shquara në fushën e lirive dhe të drejtave të njeriut dhe të ligjit; 

ç) nuk janë dënuar me vendim të formës së prerë për kryerjen e një vepre penale; 

d) nuk janë deputet në legjislaturën e Kuvendit që bën propozimin ose zgjedhjen e tij.

dh) nuk bëjnë pjesë në parti apo organizata politike, nuk kryejnë veprimtari politike, 

shtetërore e profesionale, si dhe nuk marrin pjesë në organet drejtuese të organizatave 

shoqërore, ekonomike dhe tregtare. 

III.       Shërbimet e Kuvendit të shpallin dhe të bëjnë publike vakancën në faqen zyrtare të Kuvendit.               

            Në shpallje të përcaktohet edhe dokumentacioni që duhet të shoqërojë propozimin e      

            kandidaturës, për vlerësimin e përmbushjes së kritereve ligjore.
III. Afati i paraqitjes së kandidaturave të propozuara, shoqëruar me dokumentacionin përkatës,    

            përfundon 20 ditë nga data e publikimit të këtij vendimi.

IV. Ky vendim hyn në fuqi menjëherë dhe publikohet në faqen zyrtare të Kuvendit.

                                                                                             Klotilda BUSHKA
